Input: उपयामगृहीतोऽसि प्रजापतये त्वा जुष्टं गृह्णाम्येष ते योनिः सूर्य्यस्ते महिमा। यस्तेऽहन्त्संवत्सरे महिमा सम्बभूव यस्ते वायावन्तरिक्षे महिमा सम्बभूव यस्ते दिवि सूर्ये महिमा सम्बभूव तस्मै। ते महिम्ने प्रजापतये स्वाहा देवेभ्यः॥२॥

Padapatha: उपयामगृहीत इत्युपयामऽगृहीतः।असि।प्रजापतय इति प्रजाऽपतये।त्वा।जुष्टम्।गृह्णामि।एषः।ते।योनिः।सूर्य्यः।ते।महिमा।यः।ते।अहन्।संवत्सरे।महिमा।सम्बभूवेति सम्ऽबभूव।यः।ते।वायौ।अन्तरिक्षे।महिमा।सम्बभूवेति सम्ऽबभूव।यः।ते।दिवि।सूर्य्ये।महिमा।सम्बभूवेति सम्ऽबभूव।तस्मै।ते।महिम्ने।प्रजापतय इति प्रजाऽपतये।स्वाहा।देवेभ्यः